Juan Manuel Santos

Juan Manuel Santos Calderón (Bogotà, 10 d'agost de 1951) es un òme politic, jornalista e economista colombian. De lo 7 d'agost de 2010 fins a 7 d'agost de 2018 foguèt president de Colómbia. 

Après de trabalhar coma jornalista, dintrèt en politica, e se faguèt membre del Partido Liberal Colombiano. Foguèt ministre del Comèrci Exterior durant lo mandat de César Gaviria Trujillo. Mai tard, formèt part del govèrn del conservador Andrés Pastrana Arango, coma Ministre de las finàncias. Après de consolidar lo govèrn d'Álvaro Uribe Vélez a la presidéncia, Santos daissèt lo Partido Liberal e foguèt un dels creadors del Partido de la U. En 2006, jos la presidéncia d'Uribe, foguèt nomenat ministre de la Defensa, carga qu'exerciguèt de julhèt de 2006 fins a mai de 2009. 

Lo 15 de junh de 2014 foguèt reeligit per la legislatura 2014-2018.

Lo 7 d'octobre de 2016 es guierdonat del Prèmi Nobel de la Patz.

 Referéncias 

Categoria:President de Colómbia
Categoria:Naissença en 1951
Categoria:Personalitat politica colombiana‎
Categoria:Laureat del Prèmi Nobel de la Patz